Я часта езжу па свеце. Вось у Лондане месы цэлебруюцца на 62 мовах, у Маскве мы цэлебравалі на 14. У самой Англіі і ў Валіі (Уэльсе) ёсць 280 польскіх каталіцкіх супольнасцяў, але ніхто не кажа, што гэта польскі Касцёл, гэта ангельскі Касцёл. Таксама і у нас. Ecclesia Semper reformanda - кажа лацінскі выраз - Касцёл заўседы рэфармуецца, заўсёды будуецца, трэба адказваць на выклікі часу. Хто 20 гадоў таму казаў пра генную інжынерыю? Да ніхто слова такога не чуў. Гэты працэс ніколі не завершыцца. Трэба дзякаваць Богу, што ён ідзе, што мы будуем наш беларускі Касцёл.